Lav et referat af nedenstående tekst:

Tekst:
Med stemmerne 16 mod 12 vedtog et flertal i Aalborg Byråd bestående af Socialdemokraterne, SF og løsgængeren Poul Erik Lyngdorf, at sælge ejendommen på Pitsvej til Kriminalforsorgen. Inden byrådsmødet afleverede borgerne i Vodskov 1.500 underskrifter til borgmester Henning G. Jensen (Soc.Dem.). De mange lokale protesterne fik dog inden betydning, da politikerne skulle stemme om salget at bygningen på Pitsvej. SF har de seneste dage signaleret, at partiet overvejede at stemme nej til et salg, men da der skulle stemmes, så valgte partiet at følge borgmesteren og Socialdemokraterne. SFs byrådsmedlem Jørgen Andersen skriver på facebook: - Det har været en meget svær sag med mange argumenter for og imod, og meget er blevet undersøgt. I SF var vi i tvivl til det sidste, men argumenterne for en placering var de fleste og vægtigste for os.

Referat:
Trods massive protester fra borgerne i Vodskov stemte et flertal i byrådet i Aalborg for at sælge en bygning på Pitsvej i Vodskov, som Kriminalforsorgen vil lave om til udslusningsinstitution.